6 महीने की देवी का हाथ पकड़कर किया डांस, फैंस बोले- नजर न लगे
Bollywood Actress Bipasha Basu Dances With Daughter Devi - बिपाशा बसु इन दिनों पूरा टाइम अपनी बेटी के साथ बिता रही हैं। हाल ही में उन्होंने अपने सोशल मीडिया अकाउंट पर बेटी के साथ एक वीडियो शेयर किया है।
बिपाशा बसु इन दिनों पूरा टाइम अपनी बेटी के साथ बिता रही हैं। हाल ही में उन्होंने अपने सोशल मीडिया अकाउंट पर बेटी के साथ एक वीडियो शेयर किया है।
वीडियो में बिपाशा अपनी 6 महीने की बेटी के साथ डांस करती हुई नजर आईं। इस दौरान बिपाशा काफी खुश लग रही हैं। दोनों घर की बालकनी में मौसम का लुत्फ उठा रहे हैं। जहां बिपाशा बसु पिंक और व्हाइट आउटफिट में दिखाई दे रही हैं। वहीं देवी यलो और व्हाइट कलर की ड्रेस में बहुत क्यूट लग रही हैं। वीडियो शेयर करते हुए एक्ट्रेस ने कैप्शन में लिखा, 'देवी के साथ डांस करना, ये अब मेरा सबसे फेवरेट काम है'।
सुज्जैन खान ने किया कमेंट 
ऋतिक रोशन की एक्स वाइफ सुज्जैन खान ने भी वीडियो पर कमेंट किया हैं। उन्होंने लिखा, 'भगवान छोटी राजकुमारी देवी को बहुत आशीर्वाद दें'। एक यूजर ने कमेंट में लिखा, 'डांस का पहला स्टेप अपनी खूबसूरत मां के साथ सीख रही है'। तो वहीं दूसरे यूजर ने लिखा,'नजर न लगे'।
बिपाशा ने दिखाई थी देवी की नर्सरी
बीती दिनों बिपाशा ने बेटी की नर्सरी का एक वीडियो शेयर किया था, जिसमें नन्ही सी देवी अपने पालने में खेलती हुई नजर आ रही हैं, उनका रूम पिंक एंड व्हाइट थीम से सजाया गया है। पालने पर देवी का नाम भी लिखा हुआ था।
5 महीने बाद बेटी का चेहरा किया रिवील
कुछ दिनों पहले बिपाशा और करण सिंह ग्रोवर ने अपनी बेटी देवी का 5 महीने बाद रिवील कर दिया था। उन्होंने अपने इंस्टाग्राम पर बेटी की दो प्यारी फोटोज शेयर की हैं। इन फोटोज में देवी पिंक ड्रेस और मैचिंग हेयरबैंड में बेहद क्यूट लग रही हैं। इन फोटोज में देवी का खिलखिलाता हुआ चेहरा साफ-साफ देखा जा सकता है। बिपाशा ने वीडियो शेयर करते हुए कैप्शन में लिखा, 'हैलो वर्ल्ड, मैं देवी हूं।'
